Tlačová správa			

IKEA sťahuje z predaja nohy stolových a stojacích lámp GOTHEM z dôvodu rizika elektrického šoku

Nohy stojacej a stolovej lampy GOTHEM. Pozn.: Výrobky nie sú zobrazené v presnom pomere. 

IKEA žiada zákazníkov, ktorí si zakúpili nohu stolovej alebo stojacej lampy GOTHEM, aby ju okamžite prestali používať 
a priniesli späť do obchodného domu IKEA, kde im budú 
v plnej výške vrátené peniaze.

IKEA sťahuje z predaja nohy stojacích a stolových lámp GOTHEM kvôli možnému riziku elektrického šoku. V niekoľkých prípadoch sa v lampách našli poškodené káble. Poškodené káble môžu zapríčiniť elektrickú vodivosť kovového tela lampy 
a hrozí nebezpečenstvo úrazu. 

IKEA žiada zákazníkov, ktorí si zakúpili nohu stolovej alebo stojacej lampy GOTHEM, aby ju okamžite prestali používať a priniesli späť do obchodného domu IKEA aj v tom prípade, ak je lampa funkčná. Zákazníkom budú vrátené peniaze 
v plnej výške.

Zastavenie predaja sa vzťahuje na všetky tri modely lampy GOTHEM – nohu stolovej lampy dvoch rôznych výšok a nohu stojacej lampy.

IKEA doposiaľ nedostala od zákazníkov žiadne hlásenie o vážnom úraze. Dvaja zákazníci a jeden pracovník obchodného domu IKEA však informovali o tom, že pocítili mierny zásah elektrickým prúdom. Bezpečnosť výrobkov je pre IKEA hlavnou prioritou. S cieľom ochrániť našich zákazníkov a zabrániť ďalším nehodám sťahujeme z predaja všetky nohy stolových a stojacích lámp GOTHEM. 

Nohy stolových a stojacích lámp GOTHEM sa predávajú na všetkých trhoch IKEA od októbra 2015. 
Nohy stolových a stojacích lámp GOTHEM je možné vrátiť v obchodnom dome IKEA, kde budú zákazníkom vrátené peniaze v plnej výške. Doklad o kúpe (pokladničný blok) nie je nutné predložiť. Viac informácií nájdete na www.IKEA.sk alebo kontaktujte IKEA na tel. č. 02/48 22 61 11.